BODOLAND रादाब – कक्राझार, 21 एप्रिल : राइजोआव थाबैनो 2 कौटि कर’ना भेक्सिन फैगोन। बे बाथ्राखौ बुंदों सावस्रि मन्थ्रि हिमन्त बिस्व सर्माआ। बुधबारखालि सोलोंथाइ बिफान, सावस्रि बिफान आरो जिल्ला खुंथाइनि सायाव गोनांथार जथुम्मा जानानै थाङो। बे जथुम्मानि उनाव खौरांगारिनि सिगाङाव मन्थ्रि बिथाङा बुङोदि, 2 कौटि भेक्सिन अर्डार खालामगोन। थांनाय मोनाबिलियाव 1 कौटि अर्डार खालामबाय , 1 कौटिखौ गाबोन अर्डार खालामगोन। आसाम आरय्ग’ फान्डाव राइजोनि 116 कौटि रां दं। गासै मिलायना 118 कौटिनिबो बांसिन दं। बे रांखौ भेक्सिन लाबोनायाव बाहायनाय जागोन। मन्थ्रि बिथाङा बुंबावोदि कामरुप मेट्र’नि मुलुग सोलोंसालि, फरायसालिमा, फरायसालि गासैबो बन्द जागोन। गुबुन राइजोनिफ्राय फैयोब्ला 7 सान हम क्वारेन्टाइन थानो नांगोन। कर’ना स्क्रिनिं चेन्टारखौ 60 था बांहोनाय जाबाय। गावारि देहा फाहामसालियाव बेसेन नाङै फाहामथाइनि खाबु मोननाय नङा। 18-45 बोसोरनि गासैनोबो बेसेन नाङै कर’ना भेक्सिन होनाय जागोन। 2 मेसिम जों थासारिखौ बिजिरनाय जागोन। कभिडनि थासारिया गिख्रंथाव जायोब्ला मेट्रिक आरो गोजौसिन गेजेर फरायसालिनि जोबथा आनजादखौ दोनथ’नाय जागोन होननाबो बुङो मन्थ्रि बिथाङा।